open-index/open-wikipedia-markdown huggingface dataset:
Vermunt

D'Waasserkraaftwierker **Vermunt** an **Obervermunt** sinn zwee vun de ville Kraaftwierker vun de *Vorarlberger Illwerke AG* am éisträichesche Montafon.

Si leien um Enn vum Montafondall.

D' **Obervermuntwierk** läit op enger Héicht vu 1743 m um Vermuntséi an notzt den Héichtenënnerscheed vun 287 m tëscht dem Silvrettaséi an dem Vermuntséi aus.

*Maximal Leeschtung 29 MW
*Duerchschnëttsleeschtung 45 Mio. kWh

D' **Vermuntwierk** läit um Enn vum Montafondall zu Partenen an notzt d'Héichtendifferenz vu 713 m op de Vermuntséi aus.

*Maximal Leeschtung 156 MW
*Duerchschnëttsleeschtung 260 Mio. kWh

Vum Vermuntwierk aus gëtt d'Waasser iwwer Stollen an Aqueducen bis op d'Latschauwierk a vun do op d'Rodundwierk geleet.

## Um Spaweck
*Artikel ''Vermunt'' am historesche Lexikon vun der Schwäiz
*Websäit vun den Illwierker
Lourdes

**Lourdes** ass eng vun de weltwäit bekannten Uertschaften a Plazen, déi vu kathoulesche Pilger besicht ginn. D'Stad läit am Departement Hautes-Pyrénées a Frankräich net wäit vun der spuenescher Grenz ewech. Se huet zirka 14.000 Awunner (Stand 2003).

## Kuckeswäertes
Déi meescht Gäscht fille sech duerch déi kathoulesch Pilgerplaz ugezunn. Doriwwer eraus ass Lourdes awer och en touristeschen Unzéiungspunkt an de Pyrenäen. Aus dësem Grond gëtt et zu Lourdes e klenge Musée, deen un ee prominente protestantesche Fransous erënnert: eng Ausstellung ass op d'Wierke vum Franz Schrader, engem bedeitende Pyrenäefuerscher, Moler a Kartograph vum 19. Joerhonnert, ausgeriicht. Him zu Éiere gouf den 3.177 m héije *Grand Batchimale * a Pic Schrader, ëmgedeeft.

### Plaze fir kucken ze goen
* D'Grotte vu Massabielle, wou dem Bernadette Subirous d'Muttergottes erschengen ass
* D'Basilikae vu Lourdes
* De Schrader-Musée

## Fotoalbum vu Lourdes

Image:VirgendeLourdes.JPG| D'Grott mat der Muttergottesstatu
Image:Bernadette soubirous 2 publicdomain.gif|*Bernadette Soubirous*
Image:Cathedral in Lourdes Summer.jpg|D'Rousekranzbasilika vu Lourdes am Summer
Image:Lourdes boulevard de la grotte 9.jpg|Um Pilgerboulevard bei der Grott


* Lëscht vun de Lourdes-Grotten zu Lëtzebuerg

## Um Spaweck

* Offiziell Säit vum ''Sanctuaire Notre-Dame de Lourdes''
* Offiziell Säit vum 150. Joresdag vun den Erscheinungen
* Lourdes op der Websäit vum ''Institut Géographique National''
* Lokalisatioun vun Lourdes op enger Kaart vu Frankräich
* Plang vu Lourdes op der Säit vu ''Mapquest''
* Lourdes Sanctuary 360 panoramas
Montafon

De **Montafon** ass en 39&nbsp;km laangen Dall am Vorarlberg (Éisträich), dee vu Bludenz aus fortgeet a vun der Ill bewässert gëtt. Am Norde gëtt den Dall vun der Verwallgrupp an am Süde vum Rätikon an der Silvretta begrenzt. Den héchste Bierg an der Géigend ass de Piz Buin (3.312 m) an der Silvretta.

## Uertschaften
Am Dall gëtt et 13 Uertschaften, a si heesche vu Bludenz aus gesinn der Rei no: Stallehr, Lorüns, Sankt Anton im Montafon (650 m), Vandans (660m), Bartholomäberg (1.100 m), Schruns (700 m), Tschagguns (700 m), Silbertal (890 m), Sankt Gallenkirch (900 m), Gargellen (1.430 m), Gortipohl (950 m), Gaschurn (1.000 m) a Partenen (1.050 m).

## Verkéier
D*'[[Silvretta Hochalpenstraße]]* L188 verbënnt de Montafon mat dem Paznaun am Bundesland Tiroul. D'Montafonerbunn geet vu Bludenz op Schruns.

## Um Spaweck
*Montafon Tourismus
*Fräit digital Billlerarchiv aus dem Montafon
Piz Linard

De **Piz Linard** ass e Bierg an de Räteschen Alpen.

E läit an der Schwäiz, an ass 3411 m héich. En ass den héchste Bierg an der Silvretta. E steet iwwer der Uertschaft Lavin am ënneschten Engadin an ass och d'Symbol vun deem Duerf.

Den Naturfuerscher a Professer Oswald Heer ass ënner der Féierung vum Johann Madutz den 1. August 1835 als éischten dropgeklotert.

## Um Spaweck

*  Piz Linard op summitpost.org
*  Piz Linard Tourerapporten
Beaune

**Beaune** ass eng franséisch Uertschaft a Gemeng am Departement Côte-d'Or an der franséischer Regioun Bourgogne-Franche-Comté. 
Hir Awunner heesche *Beaunois*. D'Géigend rondrëm Beaune gëtt *le Beaunois* genannt.

## Associatiounen
Beaune ass Member vun der Associatioun Pays Beaunois, déi 138 Gemenge ronderëm Beaune regruppéiert, wovun der 4 am Departement Saône-et-Loire leien.

## Monumenter an touristesch Attraktiounen
* De ''Palais des ducs de Bourgogne''), wou de ''Musée du vin'' ënnerbruecht ass
* Den ''Hôtel-Dieu'' vu Beaune, 1443 gegrënnt; am Volléksmond, *les Hospices*
* Den ''Hôpital de la Sainte-Trinité'' vu Beaune
* De ''Musée des Beaux-Arts'' vu Beaune
* De *Musée Marey*
* D'''Collégiale Notre-Dame'' vu Beaune
* D'''Tour de l'horloge'', och *Beffroi* genannt 
* D'Festungsmaueren a Bastiounen, déi relativ gutt erhale sinn.

## Jumelagen
Beaune ass mat véier Stied jumeléiert:
* Bensheim, an Däitschland zanter dem 12. Juni 1960
* Katsunuma, a Japan zanter dem 18. September 1976
* Krems, an Éisträich zanter dem 23. Mee 1976
* Malmedy, an der Belsch zanter dem 11. Juni 1962

## Literatur
* Clément Lassus-Minvielle, *Le Castrum de Beaune*; Beaune (Centre beaunois d'études historiques), 2021; 135 S. (ill.); ISBN 979-10-95116-08-0
* Lucien Perriaux, *Histoire de Beaune et du pays beaunois des origines au XIIe siècle*; Paräis (Presses universitaires de France / PUF), 1974.
* Joseph Delissey, *Le vieux Beaune*; Beaune (Imprimerie Beaunoise), 1941. 
* Antoine Gandelot, *Histoire de la ville de Beaune et de ses antiquités*; Dijon, 1772.
* Marie-Thérèse Berthier & John-Thomas Sweeney, *Histoire des *'Hospices de Beaune** - Vins, domaines, donateurs''; Guy Trédaniel, éditeur; 2012.
* (Kollektiv), ''Hôtel Dieu / **Hospices de Beaune** ''; Beaux-Arts éditions; 2012.
* Yves Dard, ''L'homme qui a failli ruiner les **Hospices de Beaune*' *; Éditions de l'Escargot Savant, 2018.
* Christian Thévenot, *Le Beaunois*; Éditions du Net, 2013; 125 Säiten (ill.).

## Um Spaweck

* Offiziell Säit vun der Stad Beaune
* Office de Tourisme vu Beaune
* Hospices vu Beaune
* Centre d'histoire de la vigne et du vin
* Centre beaunois d'études historiques
* Plang vu Beaune op Mapquest
Hovawart

Den **Hovawart** ass eng vun der FCI (Nr.190, Gr.2, Sek.2) unerkannt däitsch Hondsrass.

## Kuckt och
* Lëscht vun den Hondsrassen

## Um Spaweck
Saint-Émilion (Wäin)

De roude Wäi vu Saint-Emilion huet eng eegen Appelatioun déi och e puer Nopeschgemengen aschléisst. Zesumme mat dem Pomerol bilt Saint-Emilion d'Kärgebitt vum sougenannten *rietsen Ufer* (Gironde resp. Dordogne), no der Stad Libourne och *Libournais* genannt. D'Médoc-Hallefinsel an d'Regioun Graves gëtt als *lénkst Ufer* bezeechent. 
Nieft deenen zwou genannten Appelatioune gehéieren och déi sougenannt Satellitten-Appelatioune *Lalande-de-Pomerol*, *Montagne-Saint-Emilion*, *Puisseguin-Saint-Emilion*, *Lussac-Saint-Emilion*, *Saint-Georges-Saint-Emilion*, *Fronsac* a *Canon-Fronsac* zum Libournais. 
Wéi um rietsen Ufer üblech, dominéieren och an de Cuvéeë vu Saint-Emilion d'Riefzort Merlot. Eenzeg a puer Châteauen um Plateau ob der Grenz zu Pomerol, z.&nbsp;B. *Château Figeac* a *Château Cheval Blanc*, huelen zum gréissten Deel Cabernet-Sauvignon resp. Cabernet Franc.

### Appelatioune vu Saint-Emilion

Als eppes Besonnesches gëtt et zu Saint-Emilion zwou Appelatiounen. Saint-Emilion a Saint-Emilion Grand Cru. Fir déi leschtgenannte mussen d'Wäiner enger zweeter Qualitéitspréiwung ënnerzu ginn ier se an d'Fläsche gefëllt ginn. Allerdéngs geet d'Tendenz kloer an d'Richtung vun der Produktioun vu Grand Crus. 
Am problematesche Joer 2002 sinn 134.850 hl Wäin als Grand Cru an nëmmen nach 82.750 hl als Saint-Emilion deklaréiert ginn. 1990 war d'Relatioun mat 156.600 hl Grand Cru zu 137.200 hl Saint-Emilion nach méi ausgeglach, obwuel de Joergang qualitativ ganz héich agestuuft war.

### Klassement
Am Klassement vu Bordeaux-Wäiner vun 1885 war de Saint-Émilion net dobäi. Dofir huet de Wäisyndicat vu Saint-Émilion decidéiert een eegent Klassement opzestellen.
Déi bescht Grands Crus genéissen e besonnesche Status als klassifizéiert Gewächser, woubäi een normalerweis tëscht engem *Grand Cru Classé* an engem *Premier Grand Cru Classé* ënnerscheet. D'Klassifikatioun gëtt ongeféier all 10 Joer iwwerschafft. An de Joren mat enger 4 um Schluss gëtt d'Positionéierung vun de Wéngerte festgeluecht, déi da meeschtens an de Joren mat enger 6 eréischt wierksam ginn. Déi lescht Klassifikatioun ass 2006 gewiescht. Déi virdru waren 1954 als éischt, duerno 1969, 1985 a 1996. D'Wéngerte solle sech doduerch d'Klassifikatioun och verdéngen.
Am Géigesaz zum Médoc ass d'Klassifikatioun och un d'Lag gebonnen. Sou gouf dem *Château Beau-Séjour Bécot* de Premier-Status 1986 fir zéng Joer entzunn, nodeem d'Wéngerten erweidert goufen.
Déi bedeitendst Châteaue si *Châteaux Ausone a Cheval Blanc*, béid als *Premier Cru Classé A* klassifizéiert. Donieft gëtt et nach eelef *Premier Grand Cru Classés B* a 55 *Grand Cru Classés*. Déi aktuell Klassifizéierung ass:

### Premier grands crus classés A
* Château Ausone
* Château Cheval Blanc

### Premier grands crus classés B

### Grands Crus Classés

## Kuckt och

Stad Saint-Émilion
Saint-Émilion

**Saint-Émilion** huet e puer Bedeitungen:
*Eng franséisch Gemeng am Departement Gironde an der Regioun Nei-Aquitaine: d'Stad Saint-Émilion
*E Wéngert am Bordeaux: Saint-Émilion (Wäin)

* Saint Émilion, e franséische Pater am 8. Joerhonnert
Château Cheval Blanc

De **Château Cheval Blanc** ass e roude Wäin a gehéiert zu de Premier-grand-Crusen (A) aus dem Gebitt ëm Saint-Émilion an ass am neie Klassement vun de Wäiner vun 2006 och erëm an där Qualitéit confirméiert ginn, dat soe wëllt, datt en déi Appellatioun nees fir zéng Joer behalen däerf.

Et ass déi zweetgréisst Wéngerteproprietéit zu Saint-Émilion. Hir Wéngerte leien op der Grenz mat Pomerol an hir Produktioun ass ongeféier 200.000 Fläschen am Joer. Si leien deelweis op Schotterbiedem an ale Sandbiedem déi als Ënnergrond Leem hunn.

De spezielle Goût vum Wäi kënnt dohier well den Undeel vun der Riefzort Cabernet Franc ganz héich ass (66%), méi héich wéi all déi aner Premier-grand-Crusen. Et ass ee räiche Wäin, mat engem volle Goût, dee wann e jonk ass, keen ze vill strenge Charakter huet an dee sech gutt versuerge léisst (bis 40 Joer a méi).
Parverband Osper

De **Parverband Osper** war bis 2013 e Parverband an der Pastoralregioun Zentrum an huet aus follgende 7 Pare mat hire Filialkierche bestanen. E gouf an den neie Parverband Groussbus, Osper integréiert.

* Ell
* Kolpech
** Kleng Elchert
* Nidderpallen (ouni d'Filial Näerden)
* Nojem
* Osper
** Räichel
* Réiden op der Atert
* Rued
** Lannen

Dës Paren a Filialkierche leien um Gebitt vun de Gemengen Ell a Réiden op der Atert.
Parverband Rammerech

De **Parverband Rammerech** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Zentrum gehéiert a bestoung aus 7 Pare mat hire respektive Filialkierchen:

* Bungeref
* Folscht
** Éischt
** Hueschtert
* Holz
* Pärel
* Rammerech
* Ueschdref (ouni d'Filial Néngsen)
** Bilschdref
* Wolwen

Dës Paren a Filialkierche leien all um Gebitt vun der Gemeng Rammerech.
Parverband Biekerech-Useldeng

De **Parverband Biekerech-Useldeng** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Zentrum gehéiert a bestoung aus 5 Pare mat enger Rei Filialkierchen:

* Biekerech
** Hitten
** Kuelebierg
** Liewel
* Ielwen
** Schweech
* Iewerleng
** Schandel
* Uewerpallen
* Useldeng
** Rippweiler
* an d'Filial
**Näerden (Par Nidderpallen)

Dës Paren a Filialkierche leien um Gebitt vun de Gemenge Biekerech an Useldeng.
Parverband Groussbus

De **Parverband Groussbus** war bis 2013 e Parverband an der Pastoralregioun Zentrum an huet aus follgende 6 Pare mat hire Filialkierche bestanen. E gouf an den neie Parverband Groussbus, Osper integréiert.

* Bëschrued
* Biebereg
* Groussbus
** Dellen
* Randschelt
** Gréiwels
** Heeschpelt
** Kéiber
* Viichten
* Wal
* an der Filial
**Méchelbuch (Par Uewermäerzeg)

Dës 6 Paren a Filialkierche leien um Gebitt vun de Gemenge Groussbus, Préizerdaul, Viichten a Wal.
Warum läuft Herr R. Amok?

**Warum läuft Herr R. Amok?** ass en däitsche Film vum Rainer Werner Fassbinder aus dem Joer 1969.

## Ëm wat geet et am Film?
Den Här R. schafft um Büro, seng Fra mécht de Stot. Si hunn e Kand. Si liewe, wéi ee sou seet, e ganz normaalt Liewen.

## Kuckt och
* Rainer Werner Fassbinder

## Um Spaweck
* Iwwer de Film
Klassement vu Bordeaux-Wäiner

Déi éischt Klassifikatioun vu Bordeaux Wäiner gouf 1885 agefouert. Déi Wéngerten déi net dovu betraff waren hunn no an no méi spéit hir eege Klassifikatioun agefouert. D'Grave-Wäiner hunn hiert Klassement eréischt 1953 kritt a Saint-Émilion 1954.

## Klassement am Médoc

D'Klassement fir déi rout Wäiner am Médoc vun 1885 ass bis haut onverännert bliwwe mat enger Ausnam: De Château Mouton-Rothschild gouf 1973 vum deuxième cru op de premier cru eropgeklommen.

Och bis op eng Ausnam, de Château Haut-Brion betrëfft dës Klassifikatioun nëmme Wäiner aus dem Médoc.

### Premiers crus

### Deuxièmes crus

### Troisièmes crus

## Klassement vu Saint-Émilion
Am Klassement vu Bordeaux-Wäiner vun 1885 war de Saint-Émilion net dobäi. Dofir huet de Wäisyndicat vu Saint-Émilion decidéiert een eegent Klassement opzestellen.

Déi bescht Grands Crus genéissen e besonnesche Status als klassifizéiert Gewächser, woubäi een normalerweis tëscht engem *Grand Cru Classé* an engem *Premier Grand Cru Classé* ënnerscheet. D'Klassifikatioun gëtt ongeféier all 10 Joer iwwerschafft. An de Jore mat enger 4 um Schluss gëtt d'Positioun vun den Wéngerte festgeluecht, déi da meeschtens an de Jore mat enger 6 eréischt wierksam ginn. Déi lescht Klassifikatioun ass 2006 gewiescht. Déi virdru waren 1954 als éischt, duerno 1969, 1985 a 1996. D'Wéngerte solle sech doduerch d'Klassifikatioun och verdéngen.

Am Géigesaz zum Médoc ass d'Klassifikatioun och un d'Lag gebonnen. Sou gouf dem *Château Beau-Séjour Bécot* de Premier-Status 1986 fir zéng Joer entzunn, nodeem d'Wéngerten erweidert goufen.

Déi bedeitendst Châteaue si *Châteaux Ausone a Cheval Blanc*, béid als *Premier Cru Classé A* klassifizéiert. Donieft gëtt et nach eelef *Premier Grand Cru Classés B* a 55 *Grand Cru Classés*. Déi aktuell Klassifizéierung ass:

### Premier grands crus classés A
* Château Ausone
* Château Cheval Blanc

### Premier grands crus classés B

### Grands Crus Classés

## Um Spaweck
Jules Prussen

De **Jules Prussen**, gebuer den 8. November 1914 zu Rodange, a gestuerwen den 1. Februar 1976 an der Stad Lëtzebuerg, war e lëtzebuergesche Philosophieprofesser.

Hien huet am Stater Kolléisch an um Cours supérieurs enséignéiert, blouf awer am Kontakt mat senge Professere vun der Sorbonne, dem Jean Baruzi, dem André Lalande an dem Jean Wahl. Sou gouf hien invitéiert, um Collège philosophique eng Virliesung iwwer den Iertum ze halen.

De Jules Prussen gouf och reegelméisseg vun der Aline Mayrisch-de Saint-Hubert op d'Kolpecher Schlass invitéiert, wou e mam Henri Michaux, Jean Schlumberger, Marie Delcourt a Bernard Groethuysen zesummekoum.

Zäit senges Liewens huet hie wéineg publizéiert, an de *[[Les Cahiers luxembourgeois|Cahiers luxembourgeois]]*, am *[[Rappel]]*, an dem Bulletin de la Société des naturalistes luxembourgeois, an am *[[d'Lëtzebuerger Land|Lëtzebuerger Land]]*. No sengem Doud hu seng fréier Schüler a Kolleegen 3 Bänn Texter a Virliesunge vum Prussen publizéiert.

Zu Rodange gouf eng Strooss no him genannt.

## Publikatiounen
* Jules Prussen 1951: *Science et philosophie chez Descartes.* Bulletin de la Société des naturalistes luxembourgeois 55 (1950), S. 3-30. PDF 1704 KB
* 1986 (postum): *Apologie du Solipsime*.

## Bibliographie
* Jean-Paul Harpes 2003: *Jules Prussen, 1914-1976*. In: 400 Joer Kolléisch, Band II, S. 261-264. éditions Saint-Paul, Lëtzebuerg. ISBN 2-87963-419-9.
Luís Figo

De **Luís Figo**, gebuer de 4. November 1972 zu Lissabon, eigentlech Luís Filipe Madeira Caeiro Figo, ass ee vun de beléiftste portugisesche Foussballspiller. Hien huet a senger Karriär ënner anerem fir de Sporting Lissabon, den FC Barcelona, den FC Real Madrid an den FC Inter Mailand, an och an der portugisescher Foussballnationalekipp gespillt. Momentan huet hien eng Dirigenteroll beim FC Inter Mailand.

## Um Spaweck
Clos Fourtet

De **Clos Fourtet** steet nieft der *Collégiale* vu Saint-Émilion an ass op engem ale Festungsterrain, dee *Camp Fourtet* geheescht huet, am 18. Joerhonnert opgeriicht ginn.

Seng Wéngerten, déi all um Plateau vu Saint-Émilion leien, op Kallekbiedem, hunn eng Fläch vun 18 ha. D'Haaptriefzort ass de Merlot (85 %), déi aner si Cabernet-Sauvignon (15 %) a Cabarnet Franc (5 %).

Seng Kellere sinn an de Kallekstee gehae ginn, an dës Steng si geholl gi fir d'Gebaier opzeriichten. Do läit de Wäin 12 Méint an Eechefässer éiert en agefëllt gëtt.

D'Lies gëtt komplett op der Hand gemaach. Duerno kënnt de Wäin an Inox-Fässer, wou en drësseg Deeg laang bei enger kontrolléierter Temperatur agemeischt bleift. Duerno geschitt d'malolaktesch Gärung an hëlze Fässer am Lagerraum (5 - 6 Méint).

D'Lagerung am Keller gëtt zu 80 % an neien Eechefässer gemaach, de Rescht an alen.

D'Produktioun läit an der Moyenne bei 55.000 Fläschen.

De Clos Fourtet mécht och nach ee sougenannte *Second vin*, d*'Closerie de Fourtet*, mat 25.000 Fläschen.
Cool Feet

**Cool Feet** ass eng lëtzebuergesch Rock- a Popgrupp.

## Geschicht
De Grupp gouf Enn 1968 vum Rich Ruppel (Batterie), Romain Goergen (Gittar) a Mike Nash (Bass/Gesank) gegrënnt. Am Ufank huet Cool Feet als Trio en zimmlech rauen Hard-Rock gespillt. Am Laf vun der Zäit si Leit bäikomm an d'Membere vun der Grupp hunn dacks gewiesselt. Och de Musekstil huet sech geännert an d'Sprooch vun de Lidder huet vun Englesch op Lëtzebuergesch gewiesselt.

1975 ass déi éischt Single opgeholl ginn, wou d'Lidder *Mister* a *Woman* drop waren. An der Grupp waren deemools Blaise, Goergen, Ruppel a Schintgen.

1978 hu se zu Köln hir éischt LP *Burning Desire* opgeholl. 1980 koum dann nach eng Single eraus mat de Lidder *To Hell and Back* an *Alone in Your Cage*.

1983 huet d'Grupp hir 15 Joer mat engem Concert am Walfer Kulturzentrum gefeiert. Mä vun 1984 si se net méi opgetrueden an et huet ausgesi wéi wann et d'Grupp net méi géif ginn.

1990 si se allerdéngs mat follgender Besetzung nees opgedaucht: Rom Bernard, Chouch Schintgen, Guy Heintz, Rich Ruppel.

1993 ass hiert Lidd *Drénkt e Patt op mech* vun hirer CD *Bistro* wärend dräi Méint op den éischte Plazen an der nationaler Hitparade. Och déi nächst CD *Party* a besonnesch d'Lidd *Hey du* kënnt gutt u beim Publikum.

No der drëtter CD *Lët'z rock* 1994 verléisst de Rich Ruppel d'Grupp a gëtt ersat duerch de Märten Versall. Am November 1994 hält och de Guy Heintz op a gëtt duerch de Bernard Wrinq ersat.

Zanter 1992 hu si eng 18 Disken erausbruecht. Si ware virun allem an den 90er Joren zimmlech aktiv an der Lëtzebuerger Museksszeen, an de leschte Joren ass et méi roueg ginn.

## Discographie
### Singelen
* 1976: *Mister/Woman*
* 1980: *Alone in Your Cage/To Hell and Back*
* 1980: *Oh Häerzi, do deng Nues mol aus/Mäi beschte Frënd* (zesumme mam Aly Bintz)
* 1990: *Ketty huel de Fändel raus/Roude Léiw huel se*

### Albumen (LP/CD)
* 1978: *Burning Desire* (LP)
* 1992: *Bistro*
* 1993: *Party*
* 1993: *[[Rock um Knuedler]]* Vol. 3 (Lidder 5 a 6)
* 1994: *Lët'z Rock*
* 1994: *...fir jiddereen*
* 1994: *Rock de Kleeschen*
* 1995: *Cool Tour*
* 1996: *Cool Fetti*
* 1996: *Freedefeier*
* 1996: *Live*
* 1997: *CD Soundtrack [[Back in Trouble]]*
* 1998: *Cool Feet 30th Anniversary*
* 1999: *De Metty mat de Cool Feet*
* 2001: *Nëmmen weinst dir*
* 2003: *Luxemburgänsia*
* 2006: *Best of Party*

## Literatur
* Cool Feet: "A wann der Blummen op d'Bün geheit, wann ech gelift ouni Dëppen!", 2023, Édition Artipub, ISBN 978-99959-0-590-3
* Hoerold, Pit a Goergen, Romain: Cool Feet, déi populäerst Lëtzebuerger Rockbänd vun allen Zäiten, 2003, Imprimerie St. Paul, Lëtzebuerg, ISBN 2-9599857-0-2
* Haas, Luke: Lëtzebuerger Rocklexikon II (1987-1994), 1995, Éditions Revue, ISBN 2-919999-03-6
* Haas, Luke: Lëtzebuerger Rocklexikon, 1988, Éditions Phi, ISBN 3-88865-064-X

## Um Spawek
*  Websäit vu Cool Feet
Grand Prix de Fourmies

De **Grand Prix de Fourmies** ass eng Vëloscourse a Frankräich.

Prinzipiell gëtt de *Grand Prix de Fourmies* am September als Course vun engem Dag ausgedroen, wéi den Numm et seet, ronderëm d'Gemeng Fourmies am Departement Nord. 1936 huet d'Course aus zwou Hallefetappe bestanen. An de Joren 1960, 1961, 1962, 1972 a 1973 gouf d'Course an zwou Etappe gefuer.

## Palmarès

## Um Spaweck
* Informatiounen iwwer de ''Grand Prix de Fourmies'' op der Websäit vun der Zeitung ''La Voix des Sports''
* Informatiounen iwwer de ''Grand Prix de Fourmies'' op der Websäit vun der Gemeng Fourmies
* Resultater vum ''Grand Prix de Fourmies'' op der Websäit vu ''Mémoire du Cyclisme''
Sailor Moon

***Sailor Moon*** (japanesch: 美少女戦士セーラームーン -; *bishōjo senshi sērā mūn*) ass den Titel vun enger Anime-Serie, déi ursprénglech e Manga vun der japanescher Zeechnerin Naoko Takeuchi war. Si kann zum Magical Girl-Genre gezielt ginn. No de Simpsons an de Flintstones ass *Sailor Moon* weltwäit déi drëtterfollegräichst Zeechentrickserie vun allen Zäiten, an huet virun allem an Däitschland derzou bäigedroen, datt sech den Anime-Genre etabléiere konnt, deen a Frankräich zum Beispill scho méi fréi ganz populär war.

## Ëm wat geet et?

D'tollpatschegt Meedche Bunny (am Original *Tsukino Usagi*) begéint enges Daags der Kaz *Luna*, déi schwätze kann. Dës Kaz erzielt dem Bunny seng Beruffung: eng Sailor-Krigerin fir Léift a Gerechtegkeet ze sinn, a géint dat Béist ze kämpfen.

Sailor-Krigerinne sinn d'Beschützer vun de Planéiten am Universum. Eigentlech huet all Liewewiesen e sougenannte Stärekristall an sech. Wa sech e Meedche staark genuch erweist, gëtt aus dem Stärekristall e Sailorkristall, a si ka sech an eng Sailorkrigerin verwandelen, fir hiren Heemechtplanéit ze beschützen. Sou gesinn huet all Planéit eng Sailorkrigerin - mat Ausnam vun der Äerd. Dat ass och net noutwenneg, well si gëtt vu baussen duerch d'Moundräich a vu bannen duerch d'Goldräich geschützt. De Prënz vun der Äerd, den *Endymion* oder *Mamoru*, representéiert d'Äerd amplaz vun enger eegener Sailor-Krigerin.

## Haaptpersonnagen

* *Sailor Moon / Bunny (Usagi) Tsukino*: D'Bunny ass e sensibelt an tollpatschegt jonkt Meedchen. Gläichzäiteg ass hatt awer och eng "Sailor"-Krigerin, déi den Optrag huet, fir d'Léift an d'Gerechtegkeet ze kämpfen. Hatt ass u sech de Chef vun der "Sailor"-Trupp.
* *Sailor Merkur / Ami Mizuno*: D'Ami ass souzesoen d'"Gehier" vun der Trupp, mat engem IQ vun 300. Well hatt ëmmer immens gutt Zensuren hat, ass hatt zu enger Aussesäiterin ginn. Hatt ass och d'Krigerin vum Waasser, d'Sailor Merkur. Dem Ami seng Mamm ass Doktesch, an och hatt hofft, eng Kéier dëse Beruff ergräifen ze kënnen.
* *Sailor Mars / Rei Hino*: D'Rei ass d'Krigerin vum Feier, d'Sailor Mars. Hatt lieft mat sengem Grousspapp an engem ale Shintō-Schräin. Hatt ass eng *[[Miko]]* a gouf an der Konscht vun der Meditatioun ausgebilt.
* *Sailor Jupiter / Makoto Kino*: D'Makoto ass d'Kämpferin vum Blëtz a vum Donner. Nodeem hatt seng Eltere bei engem Fligersaccident verluer huet, lieft hatt eleng, an ass och eng gutt Kampfsportlerin.
* *Sailor Venus / Minako Aino*: D'Minako ass eng opgedréite Persoun. Laut der Zeechnerin Naoko Takeuchi ass d'Minako 1,50m grouss an huet himmelblo Aen. An der Serie gëtt hatt dacks mam Bunny verwiesselt, wat déi zwee Meedercher awer och fir sech ausnotzen.

## Um Spaweck

Offiziell Säit vu ''Sailor Moon''
Tormod Knutsen

Den **Tormod Knutsen**, gebuer de 7. Januar 1932, war e fréieren norwegesche Spezialist an der Nordescher Kombinatioun

## Palmarès

### [[Olympesch Spiller]]

*Olympesch Wanterspiller 1960 zu Squaw Valley 
** Sëlwermedail an der Nordescher Kombinatioun (Eenzel)
*Olympesch Wanterspiller 1964 zu Innsbruck 
** Goldmedail an der Nordescher Kombinatioun (Eenzel)

### [[Weltmeeschterschaften am Nordesch Schi]]

*Weltmeeschterschaft am Nordesch Schi 1960 zu Squaw Valley 
** Sëlwermedail an der Nordescher Kombinatioun (Eenzel)
*Weltmeeschterschaft am Nordesch Schi 1964 zu Innsbruck 
** Goldmedail an der Nordescher Kombinatioun (Eenzel)
Franz Keller

De **Franz Keller**, gebuer den 19. Januar 1945 zu Nesselwang, ass e fréieren däitsche Spezialist an der Nordescher Kombinatioun.

### [[Olympesch Spiller]]

* Olympesch Wanterspiller 1968 zu Grenoble 
**  Goldmedail an der Nordescher Kombinatioun (Eenzel)

### [[Weltmeeschterschaften am Nordesch Schi|Weltmeeschterschaften]]

* Weltmeeschterschaft am Nordesch Schi 1966 zu Oslo 
**  Sëlwermedail an der Nordescher Kombinatioun (Eenzel)
* Weltmeeschterschaft am Nordesch Schi 1968 zu Grenoble :
**  Goldmedail an der Nordescher Kombinatioun (Eenzel)
Tour de Wallonie

Den **Tour de Wallonie** ass eng Etappecourse mam Vëlo, déi an der Wallounescher Regioun an der Belsch gefuer gëtt.

Organisateur vun der Course ass d'A.s.b.l. *T.R.W. Organisation* vu Mouscron.

2007 gouf den Numm vun der Course vun *Tour de la Région Wallonne* op *Tour de Wallonie* ëmgeännert.

## Nimm vun der Course
* **Tour du Hainaut Occidental**
* 1996 - 2006: **Tour de la Région Wallonne**
* Zanter 2007: **Tour de Wallonie**

## D'Gewënner

## Um Spaweck
* Offiziell Websäit vum ''Tour de Wallonie (Tour de la Région Wallonne)'' 
* Resultater vum ''Tour de Wallonie'' op der Websäit vu ''Mémoire du Cyclisme''
Tom Sandberg

Den **Tom Sandberg**, gebuer de 6. August 1955 zu Mo i Rana, ass e fréieren norwegesche Spezialist an der Nordescher Kombinatioun.

Hie war néngmol norwegesche Landesmeeschter an deen eéischten deen d'Welt-Coupe an der Nordescher Kombinatioun gewonnen huet (1984) am selwechte Joer wou en och Olympiameeschter ginn ass.

## Palmarès

### [[Olympesch Spiller]]

***[[Olympesch Wanterspiller 1984]]** zu Sarajevo Yougoslavien
** Goldmedail an der Nordescher Kombinatioun (Eenzel)

### [[Weltmeeschterschaften am Nordesch Schi|Weltmeeschterschaften]]

***[[Weltmeeschterschaft am Nordesch Schi 1982]]** zu Oslo 
** Goldmedail an der Nordescher Kombinatioun (Eenzel)
** Bronze Medail an der Nordescher Kombinatioun (Ekipp)
***[[Weltmeeschterschaft am Nordesch Schi 1984]]** zu Rovaniemi 
** Goldmedail an der Nordescher Kombinatioun (Ekipp)

### [[Welt-Coupe an der Nordescher Kombinatioun|Welt-Coupe]]

*Gewënner vun der Welt-Coupe 1984.
*1 Victoire bai de verschiddene Compétitiounen
Reykjavík

**Reykjavík**  (isl. *Dampbucht*) ass d'Haaptstad vun Island an déi nërdlechst Haaptstad vu Westeuropa, net wäit vum nërdleche Polarkrees ewech. Am Wanter huet Reykjavík nëmme 4 Stonnen Dagesliicht, am Summer sinn d'Nuechte bal sou hell wéi den Dag.

D'islännesch Bezeechnung *Dampbucht* kënnt warscheinlech vun den Dämp vun de waarme Quellen aus der Ëmgéigend a gëtt engem Mëssverständnes vum éischte Bewunner Ingólfur Arnarson zougeschriwwen.

An der Stad sinn déi meescht Fakultéite vun der Universitéit vum Land, a verschidden aner Héichschoulen, Theater, Muséeën a Kulturariichtungen, souwéi en Héichséihafen. Matzen an der Stad läit e klenge Séi, den Tjörnin. Dee Séi ass zugläich och eng vun de gréisste Bréiplaze fir Waasservullen am Südweste vun Island.

## Geographie
D'Stad läit um Atlantik, méi genee an der Faxaflói-Bucht ënner dem zirka 900&nbsp;m héijen Hausbierg Esja am Südweste vun der Insel Island um Ufank vun der Hallefinsel Reykjanesskagi. D'Zon vun der plackentektonescher Verschiibung, déi an Island vu Südwesten no Nordoste leeft, féiert och iwwer déi Hallefinsel. Dohier gëtt et ëmmer nees Äerdbiewen, déi allerdéngs meeschtens net allze staark sinn.

## Geschicht
## Bevëlkerung
Reykjavík ass mat  déi gréisst Stad an Island. Do wunnen zirka 41&nbsp;% vun all de Leit op der Insel. 
## Politik
## Kuckeswäertes

## Ekonomie a Verkéier
## Bekannt Persoune vu Reykjavík

* Álfrún Gunnlaugsdóttir, islännesch Schrëftstellerin
* Björk Guðmundsdóttir, islännesch Sängerin
* Hannes Finsen, (*13. Mee 1828, † 18. November 1892), Jurist an héije Beamten am Déngscht vun Dänemark, ë.&nbsp;a. Gouverneur op de Färöer Inselen
* Jóhann Hjartarson, islännesche Schachgroussmeeschter

## Um Spaweck

* Offiziell Websäit vu Reykjavík
Islännesch

**Islännesch** ( íslenska) oder d**Islännesch Sprooch**, ass eng Sprooch aus dem germaneschen Aascht vun der indoeuropäescher Sproochefamill. Et ass déi offiziell Sprooch an Island. D'Sprooch gëtt just vu knapp 300.000 Leit geschwat.

## Geschicht
Dat haitegt Islännesch geet op dat *Alislännesch* zeréck, dat am Héich- a Spéitmëttelalter geschwat a geschriwwe gouf. Déi éischt islännesch Siidler koume gréisstendeels vun der südwestlecher Küst vun Norwegen, wouduerch sech *Alislännesch* an *Alnorwegesch* nëmme marginal ënnerscheeden.

## Schreifweis an Aussprooch
### Alphabet
D'islännescht Alphabet huet 32 Buschtawen, déi gréisstendeels deene vum Laténgeschen Alphabet entspriechen. Déi regulär Vokalen (mam y, awer ouni æ an ö) gëtt et och an enger zweeter Form, mat engem Accent.

### Grammaire

### Textbeispill

## Literatur

* Robert Nedoma: *Kleine Grammatik des Altisländischen*. 3. Auflage. Winter, Heidelberg 2010, ISBN 978-3-8253-5786-3.
* Janez Orešnik, Magnús Pétursson: *Quantity in Modern Icelandic*. In: *Arkiv för Nordisk Filologi* 92 (1977), S.&nbsp;155–171.
* Eiríkur Rögnvaldsson: *Íslensk hljóðkerfisfræði*. Reykjavík: Málvísindastofnun Háskóla Íslands, 1993, ISBN 9979-853-14-X.
* Höskuldur Thráinsson: *The Syntax of Icelandic*. Cambridge University Press, Cambridge (UK) 2007, ISBN 978-0-521-59790-6.
* Sten Vikner: *Verb movement and expletive subjects in the Germanic languages*. Oxford University Press, Oxford 1995.
* Betty Wahl: *Isländisch: Sprachplanung und Sprachpurismus*. Winter, Heidelberg 2008, ISBN 978-3-8253-5513-5.

## Kuckt och
## Um Spaweck
Marc Biver

De **Marc Biver**, gebuer den 21. November 1951 an der Stad Lëtzebuerg, ass e lëtzebuergesche Manager deen zanter sengem aachte Liewensjoer an der Schwäiz wunnt.

Hien ass mat 21 Joer beim Schwäizer Auerefabrikant *Omega* erakomm a koum do relativ séier un d'Spëtzt vum Département "Zäitmiessung am Sport", wou e siwe Joer laang bliwwen ass. Op där Plaz koum hien a Kontakt mat verschiddenen héichkarätege Sportler, wat hien dozou bruecht huet fir 1982 d'Sportmarketingfirma *Marc Biver Development* ze grënnen. Hien hat eng Rei Spëtzesportler ënner Kontrakt; et waren dat Leit wéi de Schifuerer Pirmin Zurbriggen an de Vëlossportler Tony Rominger. Dës Firma ass 1992 vun der Schwäizer Filial vum International Management Group (I.M.G.) iwwerholl ginn an där de Marc Biver Generaldirekter gouf. Ënner sengem Impuls gouf I.M.G.-Schwäiz am Joer 2000 Organisateur vum Tour de Suisse an 2002 Organisateur vum Tour de Romandie. An dësen zwou Etappecoursse war hien och Tour-Direkter. No zwielef Joer ass de Marc Biver Enn Januar 2004 bei der I.M.G.-Schwäiz zeréckgetrueden a gouf op där Plaz am Mäerz 2004 vum Christian Pirzer ersat, deen niewendrun nach ëmmer I.M.G.-Däitschland weidergeleet huet.

2006 krut de Marc Biver vum Danijal Achmetow, dem Premierminister vum Kasachstan an zugläich President vum kasachsesche Vëlosverband, e Kontrakt fir véier Joer als Generaldirekter vun engem neien *Astana Cycling Team*. Virum Tour de France 2006 war déi spuenesch Virgängerekipp *Liberty Seguros*, déi deemools vum Sportdirekter Manolo Saiz gefouert gouf, duerch e puer Cyclisten an hire Reien, an d*'Fuentes-Affär* mat Bluttdoping verwéckelt ginn. Fir 2007 huet et du gegollt fir eng reng kasachesch ProTour-Lizenz vun der Union cycliste internationale (U.C.I.) ze kréien.

Zanter 2009 ass hie President vum Schwäizer Triathlonverband.

Hien ass de Brudder vum Jean-Claude Biver.

## Um Spaweck
* Tout le monde sait, tout le monde se tait, Interview mam Marc Biver.
AFELO

**AFELO** ass eng Software vun der lëtzebuergescher Firma EducDesign s.a., mat där ee Biller zesummestellen, verklengeren, späicheren oder och iwwer den integréierten FTP-Client direkt op eng Websäit iwwerdroe kann. AFELO ass allerdéngs keng vollwäerteg Billerveraarbechtungssoftware, de Programm eegent sech haaptsächlech fir Fotoen ze verklengeren an ze kompriméieren - virun allem fir Ufänger, déi hir Biller séier an einfach per Mail verschécken oder op en Internetsite luede wëllen.

AFELO gouf 2006 fir den Asaz mat der Serversoftware OLEFA entwéckelt, kann awer och ouni OLEFA agesat ginn (AFELO ass vum Numm OLEFA ofgeleet, wann een en hannerzeg liest).

De Programm ass a JAVA programméiert a leeft plattformonofhängeg ënner Windows, Mac OS a Linux. Den Interface vum Programm leeft a follgende Sproochen: Englesch, Däitsch, Franséisch, Hollännesch a Lëtzebuergesch.

## Um Spaweck
*AFELO Websäit an Download
*Websäit vun optionaler Servertechnologie OLEFA
*Websäit vum Hiersteller EducDesign s.a.
Geir Andersen

De **Geir Andersen**, gebuer den 12. Februar 1964, ass e fréieren norwegesche Spezialist an der Nordescher Kombinatioun.

## Palmarès

### [[Weltmeeschterschaften am Nordesch Schi|Weltmeeschterschaften]]

***[[Weltmeeschterschaft am Nordesch Schi 1984|Weltmeeschterschaft 1984]]** zu Rovaniemi 
** Goldmedail an der Nordescher Kombinatioun (Ekipp)
***[[Weltmeeschterschaft am Nordesch Schi 1985|Weltmeeschterschaft 1985]]** zu Seefeld 
** Sëlwermedail an der Nordescher Kombinatioun (Eenzel)
** Sëlwermedail an der Nordescher Kombinatioun (Ekipp)

### [[Welt-Coupe an der Nordescher Kombinatioun|Welt-Coupe]]

* Gewënner vun der Welt-Coupe 1985.
*5 Victoiren an den eenzele Compétitiounen
Ody Roos

Den **Ody Roos**, gebuer den 30. Mee 1944 zu Mamer, ass e lëtzebuergesche Filmregisseur a Filmproduzent.

Hien huet säi Secondairestudium am Kolléisch an der Stad gemaach. Do war hie Matgrënner vum Ciné-Club 65.

Den Ody Roos huet Droit studéiert, donieft huet en och um Institut des Hautes Études Cinématographiques (IDHEC) zu Paräis an der Sektioun Regie studéiert.

No Amateurkuerzfilmer huet en 1968 Fouss am Film gefaasst. Mat sengem Film Pano ne passera pas, iwwer d'Evenementer vum Mee 1968 zu Paräis, huet hie vill Luef bei de Kritiker krut.

Mat senger Filmproduktiounsfirma *Filmodie* huet hien eng ganz Partie Filmer a Frankräich produzéiert.

2011 huet hien de Jury vum UNICA Festival am Kapuzinertheater an der Stad presidéiert.
## Filmer als Regisseur
* *[[Point mort]]* (1984)
* *Les enfants de nulle part* (1976) (Kuerzfilm)
* *Les bulles du cardinal* (1968) (Kuerzfilm)
* *[[Pano ne passera pas]]* (1968)

## Filmer als Produzent
* *[[El Ayel]]* (2005)
* *[[Schacko Klak]]* (1991)
* *[[Les récits de la nuit]]* (1981)
* *[[Eclipse sur un ancien chemin vers Compostelle]]* (1978)
* *[[Lamento]]* (1977)
* *[[L'Eden-Palace]]* (1977)
## Kuckt och
* Lëscht vu lëtzebuergesche Filmregisseuren
## Um Spaweck
* Den Ody Roos op der IMDb
* Säi Curriculum op unica-web.com
Château Ausone

**Château Ausone** ass nieft dem Château Cheval Blanc, ee vun de gréisste Wéngerten ëm Saint-Émilion, mä ee vun de klengste vun der Produktioun hier. (24.000 Fläschen am Joer). D'Schlass selwer läit op der Spëtz vun enger Kopp baussent der Stad a seng Kellere si ganz an de Kallekstee geha ginn.

Den Domän gehéiert zu de Produzente vun de Spëtzewäiner (Premier grand cru classé) a säi Joergank 2000 ass scho légendär. De Präis ass net ze bezuelen, mä dat ass net sou wichteg et fënnt ee souwiesou kee méi.

Den Numm ass eng Referenz op de Réimeschen Dichter Ausonius.

## Um Spaweck
* Websäit vum Château Ausone
Hessen

**Hessen** ass e Bundesland am Weste vun der Bundesrepublik Däitschland. Gëlteg Ofkierzunge sinn HE respektiv HES.

Hessen grenzt un d'Bundeslänner Nordrhein-Westfalen, Rheinland-Pfalz, Bayern, Baden-Württemberg, Thüringen, an un Niddersachsen.

## Geographie

Duerch Hessen fléissen déi grouss Bundeswaasserstroosse Rhäin, Main, Fulda a Lahn. Weider Flëss sinn d'Dill, d'Eder, d'Werra, den Neckar an d'Kinzig.

### Landkreesser
#Bergstraße 
#Darmstadt-Dieburg 
#Groß-Gerau
#Hochtaunuskrees
#Main-Kinzig-Krees 
#Main-Taunus-Krees 
#Odenwaldkreis 
#Offenbach 
#Rheingau-Taunus-Krees 
#Wetteraukrees 
#Gießen
#Lahn-Dill-Krees
#Limburg-Weilburg 
#Marburg-Biedenkopf 
#Vogelsbergkrees 
#Fulda 
#Hersfeld-Rotenburg 
#Kassel
#Schwalm-Eder-Krees 
#Werra-Meißner-Krees 
#Waldeck-Frankenberg

### Kreesfräi Stied
# Frankfurt am Main (F)
# Wiesbaden (WI)
# Kassel (KS)
# Darmstadt (DA)
# Offenbach (OF)

*Kuckt heizou och d'[[Lëscht vun de kreesfräie Stied an Däitschland]].*

### Aner Stied
# Hanau
# Marburg
# Gießen
# Fulda
# Rüsselsheim
# Wetzlar
# Bad Homburg

## Um Spaweck

* hessen.de
Beauraing

**Beauraing** ass eng Stad a Gemeng an der Belscher Provënz Namur.

D'Gemeng an der haiteger Form besteet zanter der belscher Gemengereform vun 1977. Si ass entstanen aus der Fusioun vun de fréiere Gemenge Beauraing, Baronville, Dion, Felenne, Feschaux, Focant, Froidfontaine, Honnay, Javingue, Martouzin-Neuville, Pondrôme, Vonêche, Wancennes, Wiesme a Winenne.

Den Titel Stad krut se duerch en *Arrêté Royal* am Joer 1985.

## Verkéier
Beauraing ass un de Verkéier ugeschloss iwwer véier Nationalstroossen, an iwwer d'Eisebunnsstreck Dinant-Bertrix

## Reliéises
Beauraing ass doduerch bekannt ginn, wëll d'Muttergottes do tëscht dem 29. November 1932 an dem 3. Januar 1933 fënnef Kanner soll erschéngt sinn. Si soll sech als "la Vierge Immaculée" bezeechent hunn. Dat huet dozou geféiert, datt Beauraing zu enger Uertschaft ginn ass, déi Joer fir Joer vill Pilger unzitt.

## Literatur
*Anonyme (s.d.): *Les apparitions de Beauraing.* 100e mille. Beauraing, 16 p.
*Monin, Arthur (1949): *Notre-Dame de Beauraing : origine et développements de son culte.* Bruges, Desclée de Brouwer, 230 p.
*Wilmet, Louis (1933): *Beauraing.* Charleroi-Paris, J. Dupuis, 342 p.

## Um Spaweck
*Offiziell Säit vun der Gemeng
*Offiziell Säit vum Sanctuaire vu Beauraing
Mario Heinen

De **Mario Heinen**, gebuer 1956, ass e lëtzebuergeschen Ingenieur vun der Aeronautik a Manager. Hien huet säin Diplom op der Universitéit vu Stuttgart kritt.

Als fréiere Mataarbechter vun der Lufthansa war hie bei Airbus Industrie bis 2006 Responsabel vum Programm vun der Serie *Airbus A320*. De 4. September 2006 gouf hien Direkter vum Bau vum Modell Airbus A380.

2008 gouf hien *Executive Vice President* an *Head of the transnational Centre of Excellence (COE) Fuselage and Cabin* genannt

## Um Spaweck
* De Mario Heinen als neie Kapp vum A380 Programm
Gare Déifferdeng

D**'Gare Déifferdeng** ass eng Gare vun der Lëtzebuerger Eisebunn. Se läit südlech vum CR174 (*Rue* *Émile Mark*) an der Sektioun Déifferdeng vun der Gemeng mam selwechten Numm a gehéiert zu follgende Linne vum CFL-Zuchreseau:

* Lëtzebuerg - Esch-Uelzecht - Rodange
* Ëlwen - Lëtzebuerg - Esch-Uelzecht - Rodange.

Se läit tëscht der Gare Uewerkuer an där vun Nidderkuer.

Bei der Gare ass e Park & Rail-Parking mat 271 Plazen an zwou spezielle Parkplaze fir Leit mat reduzéierter Mobilitéit. Bei der Gare gëtt et eng Bikebox fir säi Vëlo ënnerdaach ze stellen. D'Gare ass op der Halt *Differdange, Schoul* un den TICE- an RGTR-Reseau ugebonnen.

## Geschicht
D'Eisebunnsstreck Esch-Uelzecht-Péiteng ass den 1. August 1873 opgaangen, mat deemools just véier Garen, dorënner och d'Gare Déifferdeng. Ronderëm d'Gare louche Verluedequaien vun den eenzele Grouwen. Déi éischt Gare war just en hëlzene Schapp (1873), ier 1892 e stengent Gebai gebaut an 1910 vergréissert gouf.

Am Kader vun der Moderniséierung vun der Streck an den 1980er an 90er Joren ass déi ursprénglech Déifferdenger Gare (PK 4,007 haut *Differdange-M* am Fachjargon) mam Fuerplangwiessel den 31. Mee 1992 fir de Persounentrafick fir zerguttst zougemaach, a mat enger neier Halt, ronn 700 m. méi südlech (PK 4,700), bei der Émile-Mark-Strooss ersat ginn. Den 9. Dezember 1991 huet den CFL-Verwaltungsrot den Accord fir de Bau vun der neier Gare ginn. D'Aarbechten hunn de 17. Februar 1992 ugefaangen an d'Gare ass fir de Fuerplangwiessel Enn Mee 1992 opgaangen.

## Zich déi an der Gare halen

#### Aller

#### Retour
Jeeweils an der entgéintgesater Richtung wéi an der Tabell uewendriwwer.

## Kuckt och
* Lëscht vun den CFL-Garen
* CFL-Zuchreseau

## Um Spaweck

* Aktuell Departen an der 
* Praktesch Informatiounen iwwer d'Gare Déifferdeng op der CFL-Websäit
* D'Gare Déifferdeng op der Websäit "rail.lu"
* D'Gare Déifferdeng op der Websäit vu Spoorgroep Luxemburg
Gare Bieles-Zolwer

D**'Gare Bieles-Zolwer** ass eng Gare vun der Lëtzebuerger Eisebunn. Se läit op der Grenz vun de Sektiounen Zolwer am Westen a Bieles am Oste vun der Gemeng Suessem. Se gehéiert zu follgende Linne vum CFL-Zuchreseau:

* Lëtzebuerg - Esch-Uelzecht - Rodange
* Ëlwen - Lëtzebuerg - Esch-Uelzecht - Rodange.

Se läit tëscht der Gare Belval-Réideng an där vun Uewerkuer.

Op der Nordsäit vun der Gare ass e Park & Rail-Parking mat 16 Plazen an eng spezielle Parkplaze fir Leit mat reduzéierter Mobilitéit. Um Parking ass eng Bikebox fir säi Vëlo ënnerdaach ze stellen. D'Gare ass op der Halt *Belvaux-Soleuvre, Gare routière* un den TICE- an RGTR-Reseau ugebonnen.

Den Accès fir an d'Ënnerféierung fir de Quai ze wiesselen ass net behënnertegerecht.

Mat enger Lag op ronn 345&nbsp;m ass d'Gare Bieles-Zolwer déi héchstgeleeën op der Streck tëscht Esch a Péiteng.

## Geschicht
D'Eisebunnsstreck Esch-Uelzecht-Péiteng ass den 1. August 1873 opgaangen, mat deemools just véier Garen, dorënner och d'Gare Bieles. Westlech vun der Gare war d*e* Gidderhaff ( *cour des marchandises*) wou ë.&nbsp;a. d'Minett geluede gouf.

Am Kader vun der Moderniséierung vun der Streck an den 1980er an 90er Joren ass de Gidderhaff fir zerguttst zougemaach an de Schapp ofgerappt ginn. Géintiwwer dem Voyageursgebai gouf e baussenzegt Gleis geluecht.

1968 gouf eng Ëmgeeungsstrooss gebaut mat där d'Barriär nieft der Gare vum 24. Juni 1987 un definitiv zoubliwwen an ewechgerappt ginn ass. Den 22. Mäerz 1987 huet den CFL-Verwaltungsrot den Accord fir de Bau vun enger Foussgängerënnerféierung ginn, mat där een och op den zweete Quai koum.

Am Joer 1987 ass en neit Stellwierk opgemaach ginn (15. Mäerz) an déi al Stroossebréck – déi zënter 1953 net méi benotzt gouf – gouf den 30. August ofgerappt.

## Zich déi an der Gare halen

#### Aller

#### Retour
Jeeweils an der entgéintgesater Richtung wéi an der Tabell uewendriwwer.
## Zukunftspläng
Am Kader vum geplangte Reamenagement vum Zentrum vu Bieles mat engem *Corridor à haut niveau de service* (CHNS) an dem Terminus vun der Tramslinn Fluchhafen - Bieles (och nach „séieren Tram“ genannt), ass et virgesinn déi zwou aktuell Garë Belval-Réideng a Bieles-Zolwer déi dezentral leien, mat enger neier Gare „Bieles-Gemeng“ z'ersetzen.

## Kuckt och
* Lëscht vun den CFL-Garen
* CFL-Zuchreseau

## Um Spaweck

* Aktuell Departen an der 
* Praktesch Informatiounen iwwer d'Gare Bieles-Zolwer op der CFL-Websäit
* D'Gare Bieles-Zolwer op der Websäit "rail.lu"
* D'Gare Bieles-Zolwer op der Websäit vu Spoorgroep Luxemburg
Banneux

**Banneux** ass e klengt Duerf an den Ardennen an der Belsch a gehéiert zur Gemeng Sprimont, am Nordoste vu Léck, an der Noperschaft vu Pepinster a Spa. Banneux ass bekannt gi wéinst den Erscheinunge vun der Muttergottes. Dowéinst ass dës Uertschaft eng Pilgerplaz ginn.

## Apparitioun vun der Muttergottes

Zu Banneux huet d'Famill Beco gewunnt. De 25. Mäerz 1921 ass hir Duechter Mariette op d'Welt komm. Tëscht dem 25. Januar an dem 2. Mäerz 1933 soll hatt 8 Apparitioune vun der Muttergottes gehat hunn.

Als Folleg gouf do déi *Kleng Kapell* gebaut an ageweit. Dëst war den Ufank vu Pilgerpressiounen op Banneux. Offiziell unerkannt gouf d'Pilgerplaz Banneux den 22. August 1949 vum Mgr. Kerkhofs, Bëschof vu Léck, a gëtt duerno 1952 och vum Vatikan unerkannt.

1985 huet de Poopst Jean-Paul II Banneux besicht.

## Kuckeswärtes an der Géigend

* De Fort de Tancremont
* D'Kapell vum Sanctuaire du Vieux Bon Dieu zu Tancremont
* Zu Sprimont de Musée du Train vicinal

## E puer Biller vum Sanctuaire zu Tancremont


Fichier:Banneux 068.jpg|Kapell vu vir
Fichier:Banneux 069.jpg|Bild vum Chouer
Fichier:Banneux 071.jpg|Eng Fënster am Sanctuaire


## Um Spaweck

* Banneux initiative
* Sanctuaire vu Banneux
UCI ProTeam

En **UCI ProTeam** ass eng Ekipp am Vëlossport, déi vun der *[[Union cycliste internationale|Union cycliste internationale (U.C.I.)]]* eng Lizenz ausgestallt krut fir un de Coursse vum *[[UCI ProTour]]* matzemaachen.

En *UCI ProTeam* besteet aus den Titulaire vun der UCI ProTour-Lizenz, déi bei der U.C.I. als Member vun hirer Ekipp agedroe sinn, engem Verantwortleche fir d'Finanzen, Sponsoren an all aner Persounen (Manager, Sportsdirekter, Trainer, Ekippendokter, paramedezineschen Assistent, Mecanicien, Comptabel...), déi beim Verantwortleche fir d'Finanzen ënner Kontrakt stinn.

All *UCI ProTeam* muss e Minimum vu Leit mat enger Vollzäitaarbecht iwwer d'ganz Joer astellen. Et sinn dat: 25 Vëlossportler, 2 Sportsdirekteren an 8 aner Persounen.

D'Nationalitéit vun engem *UCI ProTeam* gëtt duerch de Sëtz vum Verantwortleche fir d'Finanze festgeluecht.
Liichtvitess

D**'Liichtvitess** oder **Liichtgeschwindegkeet** ass déi Vitess mat där sech d'Liicht beweegt. Zanter dem Albert Einstein senger *spezieller [[Relativitéitstheorie]]* ass gewosst, datt d'Liicht sech ëmmer mat der selwechter Geschwënnegkeet duerch de Vakuum beweegt. Dofir ass d'Liichtvitess hautdesdaags eng wichteg physikalesch Konstant.

D'Liichtvitess gëtt an der Physik mam Buschtaf *c* ofgekierzt an hire Wäert ass:

: c= 299\; 792\; 458\;\; \frac{m}{s}

Well dëse Wäert eng Konstant ass, also ni ännert, gëtt zanter dem 1. Oktober 1983 d'Längt vun engem Meter mat Hëllef vun der Liichtvitess definéiert. Deemno ass ee Meter genee déi Distanz, déi d'Liicht am Vakuum an enger 1/299.792.458 Sekonn zeréckleet.

## Kuckt och
* Physik
* Internationalen Eenheetesystem

## Um Spaweck
Kierperschwéierpunkt

De **Kierperschwéierpunkt** oder de **Massemëttelpunkt** ass de (geduechte) Punkt an deem sech bei belibeger Positioun vum Kierper am Gravitatiounsfeld déi duerch Gewiichtskräften vun alle Massepunkte bedengten Dréimomenter an der Additioun null erginn. D'Zomm vun de rietsdréienden Dréimomenter ass also da grad sou grouss wéi d'Zomm vun de lénksdréienden Dréimomenter.
Kufstein

**Kufstein** ass eng éisträichesch Uertschaft am Tiroul an d'Haaptstad vum Bezierk Kufstein. Se huet .
## Geographie
Kufstein läit op deenen zwou Säite vum Inn op 500 m iwwer dem Mieresspigel um Enn vum Inndall. Ronderëm leien de Pendling, de Maistaller Bierg, den Thierbierg an d'Kaiserbierger.
### Quartieren
; Zentrum
* Kienbichl
* Fischergries
* Bahnhof
* Altstadt Kufstein
; Sparchen
* Friedensiedlung
* Südtiroler Siedlung
* Untere Sparchen
* Obere Sparchen
* Waldeck
; Weissach
* Mitterndorf
; Endach
* Oberendach
* Weidach
; Zell
* Kleinholz
* Morsbach

## Kuckeswäertes
Déi gréisst Touristenattraktioun ass d'Festung Kufstein déi am Zentrum vun der Stad läit.

## Um Spaweck
Fédération luxembourgeoise de canoë-kayak

D**'Fédération luxembourgeoise de canoë-kayak**, ofgekierzt **F.L.C.K.**, ass de lëtzebuergesche Kajakverband.

## Grënnung
D'F.L.C.K. ass 1932 gegrënnt ginn.

## Affiliatiounen
* ''Comité olympique et sportif luxembourgeois (C.O.S.L.)''
* ''International Kayak Federation (I.C.F.)''

## Veräiner
* Cercle Nautique Diekirch
* Canoë Kayak Luxembourg
* Canoë Club Grewenmacher
* Canoë Club Esch-sur-Alzette
* Kayak Club Hesper (virdrun: Kayak Club Olympia Hamm)

## Um Spaweck
*Websäit vun der F.L.C.K.
Louis XIII. vu Frankräich

De **Louis XIII. vu Frankräich**, gebuer de 27. September 1601 zu Fontainebleau an de 14. Mee 1643 zu Saint-Germain-en-Laye gestuerwen, war Kinnek vun Navarra vu 1610-1620 (duerno gouf Navarra zu Frankräich gezielt) a Kinnek vu Frankräich vu 1610-1643. Säi wichtegste Mataarbechter war de Principal ministre d'État Richelieu.

## Literatur
* Jean-Christian Petitfils, *Louis XIII* ; Paräis (Perrin), 2008; 970 Säiten.
* Georges Bordonove, *Louis XIII* (an der Serie *Les rois qui ont fait la France*); Paräis (Pygmalion / Gérard Watelet), 1981.
* Simone Bertière, *Louis XIII et Richelieu - La "Malentente"*; Paräis (Éd. de Fallois), 2016; 462 S.; ISBN 978-2-877606-952-6

## Um Spaweck
Louis-Joseph Kerkhofs

De **Lodewijk Jozef** (**Louis-Joseph**) **Kerkhofs**, gebuer de 15. Februar 1878 zu Valmeer, a gestuerwen den 31. Dezember 1962 zu Léck, war e belsche Bëschof.

De Kerkhofs war vun 1927 bis 1961 Bëschof vu Léck.

Hien huet zu Peer, Hasselt a Roum säi Studium gemaach, a gouf 1900 zum Paschtouer geweit. Vun 1917 u war hie Professer zu Sint-Truiden an um Grousse Seminaire zu Léck.

1922 gouf hien Direkter vun deem Seminär an 1925 Hëllefsbëschof vu Léck.

## Kuckt och
* Lëscht vun de Bëscheef a Prënzbëscheef vu Léck